b"\n_START_ARTICLE_\nTalia Shire\n_START_SECTION_\nBiografia\n_START_PARAGRAPH_\nTalia Rose Coppola va n\xc3\xa9ixer a\xc2\xa0Lake Success, Nova York, filla d'Italia Pennino Coppola i el compositor Carmine Coppola. \xc3\x89s germana del director i productor Francis Ford Coppola i tia de l'actor Nicolas Cage i de la directora Sofia Coppola. Es va casar amb el m\xc3\xbasic David Shire, amb el qual va tenir un fill, Matthew Orlando Shire. Va tenir altres dos fills: Jason Schwartzman i Robert Schwartzman (vocalista de Rooney i del projecte en solitari SoloBob), del seu segon matrimoni amb el productor Jack Schwartzman._NEWLINE_Shire va saltar a la fama gr\xc3\xa0cies a ser germana del productor Francis Ford Coppola, que li va donar el paper de Connie Corleone en El padr\xc3\xad (1972) i El Padr\xc3\xad II (1974). En el primer lliurament, el seu gran paper li va valer la primera de les dues nominacions als premis Oscar._NEWLINE_El 1976, consolidaria la seva condici\xc3\xb3 d'actriu de car\xc3\xa0cter en acceptar el paper d'Adrianna Pennino Balboa, a la qual anomenen amb el nom mascul\xc3\xad Adrian, l'esposa del boxador Rocky Balboa (Sylvester Stallone), pel qual obtindria una segona nominaci\xc3\xb3 als Oscar. Seguiria fent el paper d'Adrianna en la s\xc3\xa8rie de pel\xc2\xb7l\xc3\xadcules de Rocky. Seria l'esposa de Rocky Balboa en la saga fins al seu cinqu\xc3\xa8 lliurament, per al sis\xc3\xa8 i fins ara, \xc3\xbaltim lliurament de la franqu\xc3\xadcia (Rocky Balboa), estrenada el\xc2\xa02006, el personatge que interpreta Shire (Adrian) mor, per\xc3\xb2 Shire apareix en la pel\xc2\xb7l\xc3\xadcula, mitjan\xc3\xa7ant flashbacks._NEWLINE_Segons el Rocky Scrapbook (llibre de retallades de Rocky), la primera actriu triada per al paper d'Adrianna Pennino (Balboa despr\xc3\xa9s) va ser Carrie Snodgress, per\xc3\xb2 per falta d'acord econ\xc3\xb2mic va ser rebutjada. La prova de Talia Shire va impressionar tant Stallone com els productors. El seu aspecte, la seva interpretaci\xc3\xb3, la seva bellesa i fins i tot la seva veu la convertirien en la perfecta Adrianna Pennino.\n_START_SECTION_\nFilmografia\n_START_PARAGRAPH_\nFilmografia:"